|  |  |  |
| --- | --- | --- |
| Prvi.jpg | | 22. VI 2021. Број **194/21** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јун 2021.** |

**Просјечна плата након опорезивања у мају 981 КМ**

**Највиша просјечна плата након опорезивања у подручју *Финансијске дјелатности и дјелатности осигурања*, 1 515 КМ, а најнижа у подручју *Дјелатности пружања смјештаја, припреме и послуживања хране, хотелијерство и угоститељство*,690 КМ**

Просјечна мјесечна плата након опорезивања у Републици Српскојисплаћена у мају 2021. године износила је981 КМ, док је просјечна мјесечна бруто плата износила 1 524 КМ.

Просјечна плата након опорезивања исплаћена у мају 2021. у односу на исти мјесец претходне године номинално је већа за 3,3%, а реално за 1,8%, док је у односу на април 2021. номинално већа за 0,4%, а реално за 0,2%.

Посматрано по подручјима, у мају 2021. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 515 КМ, а најнижа просјечна плата након опорезивања у мају 2021. исплаћена је у подручју *Дјелатности пружања смјештаја, припреме и послуживања хране, хотелијерство и угоститељство*,690 КМ.

У мају 2021. године, у односу на мај 2020, сва подручја остварила су номинални раст плате након опорезивања, а највећи раст забиљежен је у подручјима *Информације и комуникације* 11,5%, *Умјетност, забава и рекреација* 9,8% и *Остале услужне дјелатности* 8,3%.

KM



Графикон 1. Просјечнe платe након опорезивања, по мјесецима

**Мјесечна инфлација у мају 2021. године 0,2%**

**Годишња инфлација (V 2021/V 2020) 1,5%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у мају 2021. године у односу на претходни мјесец у просјеку су више за 0,2%, док су у односу на исти мјесец претходне године у просјеку више за 1,5%.

Од 12 главних одјељака производа и услуга, више цијене на годишњем нивоу забиљежене су у седам, ниже цијене у четири, док су цијене у једном одјељку остале непромијењене.

Највећи годишњи раст цијена у мају 2021. године, забиљежен је у одјељку Превоз 9,7%, због виших цијена у групи Горива и мазива од 18,3%, затим у одјељку Алкохолна пића и дуван 1,6%, усљед виших цијена у групи Дуван од 2,1%, потом у одјељку Храна и безалкохолна пића 1,2%, усљед повећања у групи Уља и масноће од 21,0%, затим у одјељку Намјештај и покућство 1,2%, због виших цијена у групама Намјештај и комади намјештаја од 2,3% и Мали алати за домаћинство од 1,3%, затим у одјељку Становање 0,9%, усљед повећања у групи Течна горива од 26,4%.

Повећање од 0,3% забиљежено је у одјељку Ресторани и хотели, усљед виших цијена у групи Услуге у ресторанима и кафићима од 0,3%, док је повећање од 0,2% забиљежено у одјељку Рекреација и култура због виших цијена у групи Кућни љубимци и са њима повезани производи од 3,6%.

У одјељку Здравство цијене су у просјеку остале непромијењене.

Највећи пад цијена на годишњем нивоу, у мају 2021. године, забиљежен је у одјељку Одјећа и обућа 7,7%, усљед сезонских снижења конфекције и обуће током године, док је смањење од 0,2% забиљежено у одјељку Остала добра и услуге због нижих цијена у групи Остале личне ствари од 2,7%. Ниже цијене од по 0,1% забиљежене су у одјељку Комуникације, усљед смањења у групи Телефонска и телефакс опрема од 2,7% и у одјељку Образовање, због снижења у групи Предшколско образовање од 1,4%.

Графикон 2. Мјесечна и годишња инфлација

**Календарски прилагођена индустријска производња (V 2021/V 2020) већа 19,9%**

**Десезонирана индустријска производња (V 2021/IV 2021) мања 4,8%**

**Календарски прилагођена** индустријска производња у Републици Српској у мају 2021. године у поређењу са мајем 2020. године већа је за 19,9%. У истом периоду у подручју Производњa и снабдијевањe електричном енергијом, гасом, паром и климатизацијa остварен је раст од 31,9%, у подручју Прерађивачкa индустријa раст од 18,5%, док је у подручју Вађењe руда и камена забиљежен пад од 9,6%.

**Десезонирана индустријска производња** у мају 2021. године у поређењу са априлом 2021. године мања је за 4,8%. У истом периоду у подручју Прерађивачкa индустрија забиљежен пад од 0,4%, у подручју Производњa и снабдијевањe електричном енергијом, гасом, паром и климатизацијa пад од 4,7% и у подручју Вађењe руда и камена пад од 11,5%.

Графикон 3. Индекси индустријске производње, мај 2017 – мај 2021. (∅2015=100)

**Број запослених у индустрији (V 2021/IV 2021) већи за 0,2%**

**Број запослених у индустрији** у мају 2021. године у односу на април 2021. године већи је за 0,2%, у односу на просјечан мјесечни број запослених у 2020. години мањи је за 1,5% и у односу на исти мјесец прошле године мањи је за 1,6%.

Број запослених у индустрији у периоду јануар – мај 2021. године, у односу на исти период прошле године мањи је за 2,7%. У истом периоду у подручју *Вађење руда и камена* забиљежен је пад од 0,6%, у подручју *Прерађивачка индустрија* пад од 1,5% и у подручју *Производња и снабдијевање електричном енергијом, гасом, паром и климатизација* забиљежен падод 11,3%.

**Извоз (I-V 2021/I-V 2020) порастао за 26,3%, а увоз за 18,9%**

**Покривеност увоза извозом 80,1%**

У периоду јануар - мај 2021. године остварен је извоз у вриједности од једну милијарду и 641 милион КМ, што је за 26,3% више него у периоду јануар - мај 2020. године, те увоз у вриједности од двије милијарде и 48 милиона КМ, што је за 18,9% више него у периоду јануар - мај 2020, док је проценат покривености увоза извозом износио 80,1%.

У мају 2021. године остварен је извоз у вриједности од 334 милиона КМ, што је за 32,4% више него у истом мјесецу 2020. године, те увоз у вриједности од 453 милиона КМ што је за 35,7% више него у мају 2020. године.

У погледу географске дистрибуције робне размјене Републикe Српскe са иностранством, у периоду јануар - мај 2021. године, највише се извозило у Хрватску и то у вриједности од 252 милиона КМ, односно 15,3% и у Италију 241 милион КМ, односно 14,7% од укупно оствареног извоза. У истом периоду, највише се увозило из Србије и то у вриједности од 370 милионa КМ, односно 18,1% и из Италије, у вриједности од 306 милиона КМ, односно 14,9% од укупно оствареног увоза.

Посматрано по групама производа, у периоду јануар - мај 2021. године, највеће учешће у извозу остварује електрична енергија са 138 милиона КМ, што износи 8,4% од укупног извоза, док највеће учешће у увозу остварују лијекови, са укупном вриједношћу од 86 милиона КМ, што износи 4,2% од укупног увоза.

хиљ. КМ

2021

2020

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Радосав Савановић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |